ועדת הכלכלה, כנסת 15, פרוטוקול מספר 155, 2000-07-11 08:30

אברהם פורז: אני מתכבד לפתוח את ישיבת ועדת הכלכלה.

אברהם פורז: הנושא על סדר יומנו: תקנות התעבורה (מחיר מרבי עבור חניה לפי הסדר חניה ארצי אחיד), התש"ס-2000.

אברהם פורז: אני קורא את התקנה: "בתוקף סמכותנו לפי סעיף 70ב לפקודת התעבורה (להלן – הפקודה), ובאישור ועדת הכלכלה של הכנסת, אנו מתקינים תקנות אלה:

אברהם פורז: המחיר המרבי עבור חניה על-פי הסדר חניה ארצי אחיד כמשמעותו בסעיף 70ב(ב) לפקודה (להלן – הסדר חניה) יהיה 4.70 שקלים חדשים לשעת חניה.

אברהם פורז: " המחיר אחיד בכל המקומות בארץ?

מלי סיטון: זה המחיר המרבי האחיד.

אברהם פורז: "הסכום הקבוע בתקנה 1 ישתנה ב-1 בינואר של כל שנה (להלן – יום השינוי), לפי שיעור עליית המדד החדש לעומת המדד היסודי, אם עלה.

אברהם פורז: " בדרך כלל עושים עדכונים לפי מדד ידוע.

מלי סיטון: זה הניסוח של משרד המשפטים.

אברהם פורז: "סכום שהשתנה כאמור בתקנת משנה (א) יעוגל, לצורך התשלום לסכום הקרוב שהוא מכפלה של 10 אגורות, וסכום של 5 אגורות יעוגל כלפי מטה.

אברהם פורז: " למה מכפלה?

מלי סיטון: על מנת להגיע לשקלים.

מלי סיטון: כשאני מעדכנת את המחיר, ויש שברי אגורה, תמיד אצטרך להגיע למשהו שמתחלק ב-10 ולא ב-5, או ל-10 כלפי מעלה או ל-10 כלפי מטה, מתחת ל-5.

אברהם פורז: הניסוח הזה לא אומר את זה.

מלי סיטון: זה הניסוח של הממונה על חקיקת המשנה במשרד המשפטים, זה לא ניסוח שלנו.

אברהם פורז: למה מכפלה?

מלי סיטון: במכפלה של 10 אגורות הכוונה – 70, 80, 90.

אברהם פורז: הבנתי, אבל זה לא מכפלה של 10 אגורות.

אברהם פורז: צריך לכתוב: סכום של 5 אגורות, יעוגל כלפי מטה וסכום העולה על 5 אגורות יעוגל כלפי מעלה למכפלה של 10 אגורות.

אברהם פורז: תתקנו את הנוסח.

מלי סיטון: כתוב "סכום שהשתנה.

מלי סיטון: .. יעוגל, לצורך התשלום לסכום הקרוב.

מלי סיטון: ..".

אברהם פורז: אני מבקש לנסח בצורה מאוד ברורה, כמו שאמרתי.

מלי סיטון: אני אחזיר את זה לממונה על חקיקת המשנה.

אברהם פורז: רק כך אני אאשר:

אברהם פורז: סכום שהשתנה יעוגל כלפי מעלה אם הוא בין 5 ל-10 אגורות, וכלפי מטה אם הוא עד 5 אגורות.

אברהם פורז: אני ממשיך לקרוא: "בתקנה זו - 'המדד' – מדד המחירים לצרכן שמפרסמת הלשכה המרכזית לסטטיסטיקה; 'המדד החדש' – המדד שפורסם בחודש נובמבר שקדם ליום השינוי" - זה המדד הידוע – "'המדד היסודי' – המדד שפורסם בחודש נובמבר שקדם ליום השינוי הקודם.

אברהם פורז: ולעניין יום השינוי הראשון שלאחר תחילתן של תקנות אלה, המדד שפורסם בחודש ינואר 2000.

אברהם פורז: המנהל הכללי של משרד הפנים יפרסם בהודעה ברשומות את נוסח תקנה 1 כפי שהשתנה עקב שינוי הסכום לפי תקנות משנה (א) עד (ג).

אברהם פורז: " מדי פעם בפעם?

דורית טפר: פעם בשנה.

מלי סיטון: כתוב ב-2(א): "הסכום הקבוע ישתנה ב-1 בינואר של כל שנה (להלן – יום השינוי)".

דורית טפר: זו שיטה שעובדת גם עם רשם העמותות.

אברהם פורז: הנוסח שכתוב פה על סכום שהשתנה לא כתוב בשפת בני אדם.

דורית טפר: זה הנוסח של עליזה רוזן, שהיא האורים והתומים.

אברהם פורז: גם לי יש שיקול דעת.

אברהם פורז: ניסחתי קודם את הנוסח, וזה מה שהנוסח יהיה.

אברהם פורז: הנוסח צריך להיות מאוד ברור, שאם התשלום הוא עד 5 אגורות מעדכנים כלפי מטה, ואם זה מעל 5 אגורות מעדכנים כלפי מעלה, ולא במכפלות של 10 אגורות.

אברהם פורז: התקנות מאושרות, בכפוף לאמור לעיל.

מלי סיטון: זה הניסוח שנתבקשנו להעביר על-ידי משרד המשפטים, וזה הנוסח שנחתם על-ידי שר הפנים, שהיום בצהרים, נכנסת התפטרותו לתוקף, ועל-ידי שר התחבורה שיצא לזמן בלתי-ידוע לארצות-הברית.

מלי סיטון: במצב הדברים הזה יש קושי של מגבלת זמן, זה הקושי היחיד.

מלי סיטון: אני מבקשת שנעביר את הנוסח הזה, ובהתייעצות עם עליזה רוזן, נעשה תיקון לניסוח שביקשת, אחרי שהוא יפורסם.

אברהם פורז: אנחנו מאשרים את המהות.

אברהם פורז: כולנו מבינים שאין אגורות בודדות, אלא יש רק 5 אגורות ו-10 אגורות.

מלי סיטון: לא, מתחלקות ב-10.

מלי סיטון: אין 5 אגורות.

מלי סיטון: עד ה-5 זה יורד לאפס, ומעל ה-5 אגורות מטפס למכפלות של 10 אגורות.

אברהם פורז: בכפוף לזה שהעיקרון מקובל עלינו ומאושר, צריך לעשות שיפור של הניסוח, שזה בסמכות הגורמים המקצועיים.

אתי בנדלר: זה נוסח שהוכנס כסטנדרט בכל תקנות העיגול, ללא יוצא מן הכלל.

אתי בנדלר: המשמעות של זה היא כאילו ידועה משכבר הימים.

אתי בנדלר: הכוונה היא, בסך הכול, עיגול ל-10 האגורות הקרובות.

לאה ורון: הכוונה ברורה, השאלה, כשקוראים, האם זה ברור.

דורית טפר: אם אנחנו צריכים להחתים היום את השרים, זו משימה בלתי-אפשרית.

אברהם פורז: אני מבטל את מה שאמרתי קודם, למרות שמי שקורא את הסעיף הזה לא מבין על מה מדובר.

אברהם פורז: אולי אתם מבינים, אבל זה לא ברור.

מלי סיטון: אפשר לבקש מעליזה רוזן לנסח את זה בצורה מתוקנת ולהעביר את זה כתיקון על מנת להבהיר את הדברים.

מלי סיטון: אבל, אני יכולה להעיד על כך שזה הניסוח בכל התקנות שלנו.

אברהם פורז: כנראה הכוונה היא שאנשים רגילים לא יבינו את זה.

אברהם פורז: התקנות אושרו בנוסח הקיים.

אברהם פורז: אני מודה לכם.